ARRONDO ALDASORO (EH Bildu, 2016-03-17):
Eskerrik asko.
Lehendabizi hasiko naiz Alderdi Popularrari gauza pare bat esaten. Onartzen du arazoa dagoela, ulertu nahi izan diot gurea demagogia dela. Guk proposamen zehatza egiten ari gara, neurri batzuk oso zehatzak proposatzen ari gara, eta demagogia da kezka adieraztea eta gero Alderdi Popularrak Madrildik egiten dituen politikak egitea. Lan Erreforma, Lan Erreformak esango dut nik ere bai, prekaritatea eta enplegu duina eza sustatu egin dute behin eta berriro, eta bankuen interesak lehen mailan ipini dituzte, zalantzarik gabe. Beraz, ez dakit demagogia deitu ala beste izen bat ipini, baina politika horiek gaur egun dugun errealitatea sustatu egiten ari direla argi dugu.
Bestalde, Alderdi Sozialistari, Itxaso jaunari, ez dakit arazoa den 500 milioi gutxi edo asko iruditzen zaizula edo, pentsatzen dut kantitatea ez dela arazoa izango, aipatu aipatu duzu ere. Neurri batzuk proposatuko dituzuela diozue, hasieran ez nekien neurri horiek Kamara honetan proposatu behar zenituzten edo Madrilen, argi geratu zait bukaeran Madrilerako begira ari zinetela proposamenak egiteko. Eta bitartean hemen zer egiten dugu? Zer egiten dugu?
Nola da posible, ez dago hemen Mendia andrea, baina nola da posible Mendia andreak behin eta berak esatea egun hauetan jateko gauzak direla inportanteenak eta gero horrelako proposamenen aurrean kontra bozkatzea? ¿No son cosas de comer de las que estamos hablando? ¿No es una iniciativa posible y que mejoraría, por lo menos, en unos sectores concretos algo de la situación nefasta que se está viviendo en este momento?
¿Cómo puede ser  - porque lo estamos leyendo estos días -  que se diga para una parte que su partido es el único partido, parece, centrado en el paro, la sanidad y las pensiones, que los demás no sé donde estamos y que, luego, cuando se hagan propuestas concretas para mejorar y dar soluciones y buscar salidas a sectores que lo están pasando francamente mal, el Partido Socialista dice que como tiene un acuerdo presupuestario con el Gobierno, con el Partido Nacionalista Vasco no puede dar un paso hacia adelante? Eso también merece algún que otro calificativo.
Eta EAJri, Arregi andrea, begira, oso ondo iruditzen zait izugarrizko errepasoa egitea plan guztien inguruan, aurrekoan ere horretaz hitz egin genuen. Baina zerbait esan behar dugu, plan horiek ekarri dutena, azken batean, gaur egungo egoeran egotea enplegua nabarmenki ez jaistea eta prekaritatea bertan egotea.
Ezin dugu esan bakarrik lan erreformaren errua dela. Lan erreforma badakigu zer eragina izaten ari den, baina guk zer egin dezakegu hemen? Zeren zuk jarraitu dezakezu planak eta planak aipatzen, baina seguru asko diskurtso horrekin gaur goizean joango bazina Zumarragara Arcelorreko langileengana, ba, uste dut askorako ez lukeela balioko, edo Amurriora Tubos Reunidosera edo Arloara hemen. Uste dut plan horiekin ez dutelako inolako irtenbiderik behintzat.
Beraz, nahikoa da planak eta planak egiten ari zaretena goraipatzea, denok dakigunean emaitzak benetan kaxkarrak direla eta hori onartu behar dela. Beraz, beti esaten dugu, beste norabidean ipini behar ditugu gauzak, eta posible da eta aukerak daude.
Begira, zuk aipatu duzu sektore pribatua. Nik ipiniko dizut beste bat, zuzenean Jaurlaritzaren menpe dagoen sektorean. Pausuak eman daitezke. Zer gertatzen da Hezkuntzan? Zer gertatzen da Osakidetzan egondako enplegu suntsiketarekin? Zer gertatu da kontratazio publikoetan, klausula sozialekin? Egin daitezke gauza asko, Toña jauna, Urkullu ez dagoenez, Toñari esango diot, gauza asko, egiten ez direnak bakoitzak bere ardurak, bai, bakoitzak bere ardurak, Jaurlaritzak berea.
Defizit muga, esango dut, aipatuko dut, ezin da ezer mugitu. Beste batzuk esaten digute. Begira, defizit muga gaude lehenengo egunean atera zen: "Déficit por comunidades" gaude azkenak, o sea, gutxien. Guk 2015ean 0,27 puntu azpian gaude Barne Produktu Gordinetik, beste komunitate guztiak, bai Alderdi Sozialista, Alderdi Popularra dauden komunitateak goitik daude nabarmen, bakarrik, bataz bestekoa eginda iritsiko bagina zorpetze mailan ia 600 milioi baino gehiago edukiko genituzke.
Beraz, aukera dago eta horregatik, esaten dugu Urkullu jauna izan dela politika hauen, austeritate politika hauen txapelduna. Eta bitartean zer egiten ari da Eusko Jaurlaritzak? Propaganda, Toña jauna, eta hau da propaganda. Gaur, atzo, gaur eta bihar, baina prekaritatea eta enpleguaren egoera ez du hobetzen eta gaur ez duzue onartuko proposamen xume hau, beste batzuk ekarriko ditugu, baina jakin ezazue arazo larria dela eta beste norabide batean ipini behar direla politika publikoak.
Eskerrik asko.